text: Politiet og kommunen ramt af hærværk
  28 maj 2015 kl. 04.08
  Seks biler på Esbjerg Kommunes P-plads lige over for Politigården i Kirkegade blev i går aftes ramt af hærværk. En gerningsmand havde stukket en kniv i forhjulene på bilerne - b.la. en patruljevogn og to af kommunens biler.
  Hærværket er sket onsdag aften mellem kl. 22.15 og midnat.
  Ud over en patruljevogn og de kommunale biler, blev dækkene på private biler tilhørende to betjente også skåret op.
  Vagtchef Søren Strægaard ved Syd- og Sønderjyllands Politi oplyser til TV SYD, at de meget gerne vil høre fra borgere, som har set noget mistænkt på den kommunale P-plads i Kirkegade i ovennævnte tidsrum.
  